De catro a catro - Wikipedia

# De catro a catro

### Na Galipedia, a wikipedia en galego.

Estatua de Manuel Antonio en Rianxo

De catro a catro, publicado no 1928, é a obra por excelencia de Manuel Antonio Pérez Sánchez, quen naceu o 12 de xullo de 1900 en Rianxo (provincia da Coruña), e morreu no ano 1930 na aldea de Asados (Rianxo)

De catro a catro foi o único libro que Manuel Antonio publicou na súa curta vida e é o primeiro poemario integramente vangardista, en concreto creacionista, da nosa literatura. Por mor disto, De catro a catro converteuse nun fito literario pois achega unha poética diferente daqueloutra que consagraba as formas e contidos tradicionais, marcando un antes e un despois nas historia da literatura galega.

## [editar] Estrutura

O poemario consta de dezanove poemas que foron escritos nos anos 1926 e 1927 cando o rianxeiro, embarcado no pailebote Constantino Candeira, percorreu as augas do Mediterráneo e presenta, polo mesmo, un fío común experiencial que se fai patente no subtítulo “Follas sen data dun diario de abordo” e na estrutura da obra, xa que os poemas están circunscritos a un ámbito que se abre mediante o primeiro texto “Intencións” (en que Manuel Antonio soña co que acontecerá nas futuras singraduras) e un último, ”Adeus” en que se despide do Constantino Candeira.

Traballo en progreso: Este artigo é, polo de agora, só un esbozo. Traballa nel e contribúe a que a Galipedia mellore e medre.

Traído desde "http://gl.wikipedia.org../../../d/e/_/De_catro_a_catro.html"

Categorías: Wikipedia:En progreso | Literatura galega

##### Views

- Artigo
- Discusión
- Revisión actual

##### Procura